علماء و طلاب کو آیت الله علوی گرگانی کی اہم نصیحتیں

رسا نیوز ایجنسی - حضرت آیت ‌الله علوی گرگانی نے یہ بیان کرتے ہوئے کہ حرام مال کا استعمال نہ کریں اور لوگوں کا حق غصب نہ کریں کہا: علماء بیت المال یعنی خمس و زکات میں دقت سے کام لیں اور اسے برباد نہ کریں ۔

خبر کا کوڈ: ۷۵۳۴

تاریخ: ۳۰ بهمن ۲۰۱۴ - ۱۶:۰۰

رسا نیوز ایجنسی کی رپورٹر کی رپورٹ کے مطابق، مراجع تقلید قم میں سے حضرت آیت ‌الله سید محمدعلی علوی گرگانی نے گذشتہ روز مدرسہ امام حسن مجتبی(ع) میں طلاب و افاضل حوزہ کو نصیحت کرتے ہوئے کہا: بعض افراد آخرت کے سلسلہ میں غور و فکر کرنے کے بجائے دنیا کی فکر میں رہتے ہیں ۔

انہوں نے مزید کہا: معمولا افراد ظاھری باتوں پر توجہ رکھتے ہیں اور اخروی باتوں کی بہ نسبت بے توجہ ہیں ، بعض افراد خیال کرتے ہیں کہ دنیا سب کچھ ہے جبکہ وہ دنیا میں فقط چند دنوں کے مہمان ہیں ۔

حوزہ علمیہ قم کے معروف استاد نے یہ بیان کرتے ہوئے کہ دنیا وقتی اور آخرت پائدار ہے کہا: انسان ھمیشہ ان چیزوں کی پیچھے ڈوڑے جو پائدار ہوں ، دنیا ایک خیمہ کے مانند ہے جس میں انسان کچھ دنوں قیام کرتا ہے کیوں کہ آخرکار اس دنیا کا خیمہ سمیٹ دیا جائے گا ۔

انہوں نے یہ کہت ہوئے کہ انسان انکھوں سے دیکھی اور کانوں سے سنی باتوں کو زیادہ تر مان لیتا ہے جبکہ خداوند متعال نے فرمایا کہ « جسے بھی دنیا و آخرت کی تلاش ہو وہ میری سمت آئے » کہا: افراد متوجہ رہیں کہ حرام مال کا استعمال نہ کریں اور لوگوں کا حق غصب نہ کریں ۔

آیت الله علوی گرگانی نے مزید کہا: علماء بیت المال یعنی خمس و زکات میں دقت سے کام لیں اور اسے برباد نہ کریں ۔